stanford-oval/wikipedia huggingface dataset:
ไทยลีก
ประวัติ > การปรับโครงสร้างลีกสู่ลีกอาชีพ

ต่อมาในปี พ.ศ. 2552 สมาพันธ์ฟุตบอลเอเชีย ออกระเบียบว่าด้วยความเป็นสโมสรฟุตบอลอาชีพอย่างสมบูรณ์แบบ เป็นผลให้สมาคมฯ ต้องดำเนินการจัดตั้งนิติบุคคลเพื่อบริหารลีกและจัดการแข่งขันแทนที่ สมาคมฟุตบอลแห่งประเทศไทยฯ โดยได้มีการจัดตั้ง บริษัท ไทยพรีเมียร์ลีก จำกัด ขึ้น โดยมี วิชิต แย้มบุญเรือง อดีตนัก ฟุตบอลทีมชาติไทย เป็นประธานกรรมการคนแรก และออกระเบียบให้ผู้บริหารสโมสรฟุตบอลอาชีพ ต้องจัดตั้งในรูปนิติบุคคล (บริษัท) เพื่อดำเนินการบริหารสโมสร ส่งผลให้มีการแข่งขันเชิงรูปแบบ การบริหารจัดการให้เป็นมืออาชีพยิ่งขึ้น รวมทั้งแพร่หลายออกไปยังส่วนภูมิภาคทั่วประเทศ จากเดิมที่สโมสรฟุตบอลต่างๆ จะกระจุกตัวอยู่ในเขตกรุงเทพมหานครและปริมณฑลเท่านั้น จึงกลับมาเป็นที่นิยมของแฟนฟุตบอลไทยอีกครั้ง โดยใน ฤดูกาล 2554 สมาคมฯ ประกาศเพิ่มจำนวนสโมสรที่จะทำการแข่งขัน เป็น 18 สโมสร
ประวัติ > กรณีพิพาทของลีก

ต่อมาได้มีกรณีข้อพิพาทในเรื่องสิทธิการบริหารสโมสรและสิทธิการแข่งขัน ระหว่าง อีสาน ยูไนเต็ด และ ศรีสะเกษ เอฟซี โดยทาง อีสาน ยูไนเต็ด ได้ยื่นคำร้องต่อ ศาลปกครอง เพื่อขอให้พิจารณาว่า ศรีสะเกษ เอฟซี มีสิทธิทำการแข่งขันในฤดูกาล ฤดูกาล 2556 หรือไม่ ซึ่งศาลปกครองมีคำสั่งให้คุ้มครองชั่วคราว เป็นผลให้ บจก.ไทยพรีเมียร์ลีก ต้องลงมติให้พักการแข่งขันของ สโมสรฟุตบอลศรีสะเกษ ตามคำสั่งคุ้มครองฯของศาล โดยเมื่อศาลปกครองวินิจฉัยให้สโมสรฟุตบอลศรีสะเกษ มีสิทธิทำการแข่งขันฟุตบอลไทยพรีเมียร์ลีกได้ต่อไป สมาคมฟุตบอลแห่งประเทศไทยฯ จึงประชุมร่วมกับ บจก.ไทยพรีเมียร์ลีก สโมสรฟุตบอลศรีสะเกษ และสโมสรสมาชิกทั้งหมด โดยที่ประชุมลงมติให้ ฤดูกาล 2557 เพิ่มสมาชิกเป็น 20 สโมสร และกำหนดสโมสรที่จะต้องตกชั้นลงไปแข่งขันไทยลีกดิวิชั่น 1 ต้องมีถึง 5 สโมสรคือ อันดับที่ 16-20 (ขณะเดียวกัน ทั้งสองฤดูกาลดังกล่าว ยังคงให้สโมสรชนะเลิศ, รองชนะเลิศ และอันดับที่ 3 ของไทยลีกดิวิชัน 1 ขึ้นมาแข่งขันในไทยพรีเมียร์ลีกตามเดิม) เพื่อทำให้สโมสรสมาชิก คงเหลือเพียง 18 ทีมเท่าเดิม
ส่วนฤดูกาล 2556 ให้สโมสรอันดับที่ 17 ต้องตกชั้นลงไปแข่งขันในไทยลีกดิวิชัน 1 เพียงทีมเดียว
ประวัติ > การเปลื่ยนแปลงบริหาร

ภายหลังจากการเลือกตั้งนายก สมาคมกีฬาฟุตบอลแห่งประเทศไทย ในพระบรมราชูปถัมภ์ เมื่อวันที่ 11 กุมภาพันธ์ 2559 ซึ่ง พลตำรวจเอก สมยศ พุ่มพันธุ์ม่วง ซึ่งได้รับเลือกจากสโมสรสมาชิกให้ดำรงตำแหน่งนายกสมาคม คนใหม่ได้ประกาศว่าได้ทำการจดทะเบียนจัดตั้งบริษัทใหม่ขึ้นมาทำหน้าที่แทน บจก.ไทยพรีเมียร์ลีก จำกัด เป็นที่เรียบร้อยแล้วโดยใช้ชื่อว่า บริษัท พรีเมียร์ลีกไทยแลนด์ จำกัด (PLT) และได้มีการจัดหาตัวแทนบริหารสิทธิประโยชน์ของลีก แทนที่ บริษัท สยามสปอร์ต ซินดิเคท จำกัด (มหาชน) ที่ได้มีการยกเลิกสัญญาไป
รูปแบบการแข่งขัน

ไทยลีก มีสโมสรฟุตบอลเข้าร่วมการแข่งขันทั้งหมด 16 สโมสร ตามปกติจะดำเนินการจัดแข่งขัน ระหว่างเดือนสิงหาคมถึงพฤษภาคมของทุกปี โดยแต่ละสโมสรจะแข่งขันแบบพบกันหมด สองนัดเหย้าเยือนรวม 30 นัดต่อสโมสรต่อฤดูกาล ซึ่งในแต่ละนัด ผู้ชนะจะได้ 3 คะแนน เสมอได้ 1 คะแนน แพ้ไม่ได้คะแนน ทั้งนี้เมื่อสิ้นสุดฤดูกาล สโมสรที่ได้คะแนนรวมสูงสุดจะได้รับตำแหน่งชนะเลิศ และได้สิทธิไปแข่งขันรายการ เอเอฟซีแชมเปียนส์ลีก รอบแบ่งกลุ่มโดยอัตโนมัติ ส่วนสโมสรที่ได้รองชนะเลิศ และอันดับที่ 3 จะได้ไปแข่งในรายการเดียวกัน แต่จะแข่งขันในรอบคัดเลือกรอบสอง (กรณีสโมสรที่ชนะเลิศหรือรองชนะเลิศไทยลีก และสโมสรที่ชนะเลิศ ไทย เอฟเอคัพ ในฤดูกาลเดียวกัน เป็นสโมสรเดียวกัน สิทธิแข่งขันจะตกเป็นของสโมสรที่ได้คะแนนอันดับที่ 4 ของลีกแทน) ส่วนสโมสรที่ได้คะแนนรองลงมา จะเรียงอันดับลดหลั่นกันตามคะแนนรวมที่ได้ โดยสโมสรที่จบฤดูกาลในสามอันดับสุดท้าย จะตกชั้นสู่ไทยลีก 2 และ ทีมที่อันดับสูงที่สุดสองทีมในไทยลีก 2 จะเลื่อนชั้นไป พร้อมกับอีกหนึ่งทีมที่มาจากการชนะเลิศในการแข่งขันเพลย์ออฟระหว่างอันดับที่ 3, 4, 5 และ 6
ในกรณีที่มีสโมสรมากกว่า 1 ทีมขึ้นไป ได้คะแนนรวมเท่ากันเมื่อสิ้นสุดฤดูกาล ให้ใช้เกณฑ์พิจารณาเรียงลำดับดังนี้
พิจารณาจากผลการแข่งขันของทีมที่มีคะแนนเท่ากันที่เคยแข่งกันมาในฤดูกาลที่เพิ่งจบการแข่งขัน (Head To Head)
พิจารณาจากจำนวนครั้งที่ชนะ (Number of Wins) ของแต่ละทีมที่คะแนนเท่ากัน
พิจารณาจากผลต่างของประตูได้ และประตูเสีย (Goals Difference)
พิจารณาเฉพาะประตูได้ (Goals For)
แข่งขันกันใหม่ 1 นัด เพื่อหาทีมชนะ หากผลการแข่งขันเสมอกันในเวลาปกติให้ตัดสินด้วยการเตะลูกโทษ ณ จุดเตะโทษ
ในกรณีที่พิจารณาตามเกณฑ์ดังกล่าวข้างต้นตามลำดับแล้วและได้เกณฑ์ตัดสินตามข้อหนึ่งข้อใดแล้วให้ยุติการพิจารณาข้อต่อไป
ในการจัดอันดับระหว่างการแข่งขัน เพื่อแสดงลำดับในตารางคะแนนระหว่างฤดูกาล ให้ใช้เกณฑ์พิจารณาดังต่อไปนี้
พิจารณาจากคะแนนรวมสูงสุด
ถ้าคะแนนรวมเท่ากันให้พิจารณาจากผลต่างของประตูได้ ประตูเสีย
ถ้ายังเท่ากันอีกให้ดูเฉพาะประตูได้
ถ้ายังเท่ากันอีกให้ทำการจับฉลาก
ผู้สนับสนุนหลัก

รายชื่อผู้สนับสนุนหลักแข่งขันในฤดูกาลต่างๆ
2539-2540: จอห์นนีวอล์กเกอร์ (จอห์นนี่ วอล์กเกอร์ ไทยแลนด์ซอกเกอร์ลีก)
2541-2543: คาลเท็กซ์ (คาลเท็กซ์ พรีเมียร์ลีก)
2544-2547: จีเอสเอ็ม (จีเอสเอ็ม ไทยลีก)
2547-2552: ไม่มีผู้สนับสนุน (ไทยลีก (2547-2548), (ไทยแลนด์ พรีเมียร์ลีก (2549-2551)), (ไทยพรีเมียร์ลีก (2552))
2553-2555: สปอนเซอร์ (สปอนเซอร์ ไทยพรีเมียร์ลีก)
2556-ปัจจุบัน: โตโยต้า (โตโยต้า ไทยพรีเมียร์ลีก (ฤดูกาล 2556 ถึง 2558), โตโยต้า ไทยลีก (ฤดูกาล 2559 ถึง ฤดูกาล 2563–64), ไฮลักซ์ รีโว่ ไทยลีก (ฤดูกาล 2564–65))
สโมสรที่เข้าร่วมไทยลีก (ฤดูกาล 2567–68)

ทรู แบงค็อก ยูไนเต็ด
นครปฐม ยูไนเต็ด
บีจี ปทุม ยูไนเต็ด
เมืองทอง ยูไนเต็ด
class=notpageimage|
ที่ตั้งของสโมสรในการแข่งขันไทยลีก ฤดูกาล 2567–68
class=notpageimage|
| สโมสร | ที่ตั้ง | สนามเหย้า | ความจุ | อันดับฤดูกาล 2566–67 |
| --- | --- | --- | --- | --- |
| การท่าเรือ เอฟซี | กรุงเทพมหานคร (คลองเตย) | แพต สเตเดียม | 8,000 | 3 |
| ขอนแก่น ยูไนเต็ด | ขอนแก่น | สนามกีฬาองค์การบริหารส่วนจังหวัดขอนแก่น | 6,500 | 8 |
| ทรู แบงค็อก ยูไนเต็ด | ปทุมธานี (คลองหลวง) | ทรู สเตเดียม | 19,375 | 2 |
| นครปฐม ยูไนเต็ด | นครปฐม | สนามกีฬาโรงเรียนกีฬาเทศบาลนครนครปฐม | 6,000 | 12 |
| นครราชสีมา มาสด้า เอฟซี | นครราชสีมา | สนามกีฬาเฉลิมพระเกียรติ 80 พรรษา 5 ธันวาคม 2550 | 25,000 | 1  (ไทยลีก 2)  |
| บีจี ปทุม ยูไนเต็ด | ปทุมธานี (ธัญบุรี) | บีจี สเตเดียม | 15,114 | 4 |
| บุรีรัมย์ ยูไนเต็ด | บุรีรัมย์ | ช้าง อารีนา | 32,600 | 1 |
| พีที ประจวบ เอฟซี | ประจวบคีรีขันธ์ | สามอ่าว สเตเดียม | 5,000 | 10 |
| เมืองทอง ยูไนเต็ด | นนทบุรี (ปากเกร็ด) | ธันเดอร์โดม สเตเดียม | 13,000 | 5 |
| ระยอง เอฟซี | ระยอง | ดับบลิวเอชเอ ระยอง สเตเดียม | 7,500 | 3 (ไทยลีก 2) |
| ราชบุรี เอฟซี | ราชบุรี | ราชบุรี สเตเดียม | 10,000 | 6 |
| ลำพูน วอร์ริเออร์ | ลำพูน | ลำพูน วอร์ริเออร์ สเตเดียม | 5,400 | 9 |
| หนองบัว พิชญ เอฟซี | หนองบัวลำภู | พิชญสเตเดียม | 10,000 | 2 (ไทยลีก 2) |
| สิงห์ เชียงราย ยูไนเต็ด | เชียงราย | สิงห์ เชียงราย สเตเดียม | 13,000 | 11 |
| สุโขทัย เอฟซี | สุโขทัย | ทะเลหลวง สเตเดียม | 8,000 | 13 |
| อุทัยธานี เอฟซี | อุทัยธานี | สนามกีฬากลางจังหวัดอุทัยธานี | 4,477 | 7 |
ทำเนียบสโมสรชนะเลิศ

ดูเพิ่ม: รายชื่อผู้ชนะเลิศฟุตบอลไทย
| # | ปี | ทีมชนะเลิศ | ทีมรองชนะเลิศ |
| --- | --- | --- | --- |
| 1 | 2539/40 | ธนาคารกรุงเทพ | ตลาดหลักทรัพย์ฯ |
| 2 | 2540 | ทหารอากาศ | สินธนา |
| 3 | 2541 | สินธนา | ทหารอากาศ |
| 4 | 2542 | ทหารอากาศ | การท่าเรือฯ |
| 5 | 2543 | บีอีซี เทโรศาสน | ทหารอากาศ |
| 6 | 2544/45 | บีอีซี เทโรศาสน | โอสถสภา |
| 7 | 2545/46 | ธนาคารกรุงไทย | บีอีซี เทโรศาสน |
| 8 | 2546/47 | ธนาคารกรุงไทย | บีอีซี เทโรศาสน |
| 9 | 2547/48 | พนักงานยาสูบ | การไฟฟ้าส่วนภูมิภาค |
| 10 | 2549 | มหาวิทยาลัยกรุงเทพ | โอสถสภา เอ็ม-150 |
| 11 | 2550 | ชลบุรี | ธนาคารกรุงไทย |
| 12 | 2551 | การไฟฟ้าส่วนภูมิภาค | ชลบุรี |
| 13 | 2552 | เมืองทอง ยูไนเต็ด | ชลบุรี |
| 14 | 2553 | เมืองทอง ยูไนเต็ด | บุรีรัมย์ พีอีเอ |
| 15 | 2554 | บุรีรัมย์ พีอีเอ | ชลบุรี |
| 16 | 2555 | เมืองทอง ยูไนเต็ด | ชลบุรี |
| 17 | 2556 | บุรีรัมย์ ยูไนเต็ด | เมืองทอง ยูไนเต็ด |
| 18 | 2557 | บุรีรัมย์ ยูไนเต็ด | ชลบุรี |
| 19 | 2558 | บุรีรัมย์ ยูไนเต็ด | เมืองทอง ยูไนเต็ด |
| 20 | 2559 | เมืองทอง ยูไนเต็ด | แบงค็อก ยูไนเต็ด |
| 21 | 2560 | บุรีรัมย์ ยูไนเต็ด | เมืองทอง ยูไนเต็ด |
| 22 | 2561 | บุรีรัมย์ ยูไนเต็ด | แบงค็อก ยูไนเต็ด |
| 23 | 2562 | เชียงราย ยูไนเต็ด | บุรีรัมย์ ยูไนเต็ด |
| 24 | 2563–64 | บีจี ปทุม ยูไนเต็ด | บุรีรัมย์ ยูไนเต็ด |
| 25 | 2564–65 | บุรีรัมย์ ยูไนเต็ด | บีจี ปทุม ยูไนเต็ด |
| 26 | 2565–66 | บุรีรัมย์ ยูไนเต็ด | แบงค็อก ยูไนเต็ด |
| 27 | 2566–67 | บุรีรัมย์ ยูไนเต็ด | แบงค็อก ยูไนเต็ด |
ทำเนียบสโมสรชนะเลิศ > ผู้ลงเล่นสูงสุด

| อันดับ | ผู้เล่น | ตำแหน่ง | ลงเล่น | ประตู |
| --- | --- | --- | --- | --- |
| 1 |  รังสรรค์ วิวัฒน์ชัยโชค | MF | 439 | 49 |
| 2 |  ศิวรักษ์ เทศสูงเนิน | GK | 403 | 0 |
| 3 |  สินทวีชัย หทัยรัตนกุล | GK | 397 | 1 |
| 4 |  ธีรศิลป์ แดงดา | FW | 338 | 145 |
| 5 |  ณัฐพร พันธุ์ฤทธิ์ | DF | 335 | 19 |
| 6 |  พิชิตพงษ์ เฉยฉิว | MF | 322 | 62 |
| 7 |  ธีรเทพ วิโนทัย | FW | 319 | 96 |
| 8 |  นริศ ทวีกุล | GK | 313 | 1 |
| 9 |  พิภพ อ่อนโม้ | FW | 265 | 88 |
| 10 |  อภิเชษฐ์ พุฒตาล | DF | 261 | 7 |

ตัวหนา หมายถึง นักเตะที่ยังเล่นฟุตบอลอยู่ในไทยลีก
ทำเนียบสโมสรชนะเลิศ > ผู้ทำประตูสูงสุด

| อันดับ | ผู้เล่น | ปี | ประตู | ลงเล่น |
| --- | --- | --- | --- | --- |
| 1 |  เฮแบร์ตี้ แฟร์นานเดส | 2014–2016, 2017–2023 | 159 | 284 |
| 2 |  ธีรศิลป์ แดงดา | 2009–2014, 2015–2017, 2019– | 145 | 338 |
| 3 |  คลีตัน ซิลวา | 2010–2014, 2015–2017, 2018–2019 | 144 | 179 |
| 4 |  ดราแกน บอสโควิช | 2013–2021 | 118 | 182 |
| 4 |  ดิโอโก้ หลุยซ์ ซานโต | 2015–2018, 2020–2022 | 118 | 132 |
| 6 |  ลีอังดรู อัสซัมเซา | 2011–2021 | 116 | 203 |
| 7 |  พิภพ อ่อนโม้ | 2006–2018 | 108 | 404 |
| 8 |  ศรายุทธ ชัยคำดี | 2001–2004, 2007–2012, 2013–2014 | 101 | 233 |
| 9 |  ธีรเทพ วิโนทัย | 2006–2008, 2009–2014, 2016–2022 | 96 | 319 |
| 10 |  มารีโอ ยูโรฟสกี | 2012–2019 | 93 | 197 |

ตัวหนา หมายถึง ผู้เล่นที่ยังลงเล่นอยู่ในไทยลีก
ทำเนียบสโมสรชนะเลิศ > สถิติผู้เล่น

ผู้เล่นอายุน้อยที่สุด : ศุภณัฏฐ์ เหมือนตา (บุรีรัมย์ ยูไนเต็ด) — 15 ปี 8 เดือน 22 วัน (25 เมษายน 2561, บุรีรัมย์ ยูไนเต็ด 2-1 นครราชสีมา มาสด้า เอฟซี, ไทยลีก 2561)
ผู้เล่นอายุมากที่สุด : สมชาย ทรัพย์เพิ่ม (ทีโอที เอสซี)  —  51 ปี 7 เดือน 25 วัน (3 พฤศจิกายน 2556, บุรีรัมย์ ยูไนเต็ด 2-1 ทีโอที เอสซี,  ไทยพรีเมียร์ลีก 2556)
ผู้เล่นที่ยิงประตูอายุน้อยที่สุด : ศุภณัฏฐ์ เหมือนตา (บุรีรัมย์ ยูไนเต็ด) — 15 ปี 9 เดือน 25 วัน (26 พฤษภาคม 2561,  บุรีรัมย์ ยูไนเต็ด 5-0 แอร์ฟอร์ซ เซ็นทรัล, ไทยลีก 2561)
ผู้เล่นที่ยิงประตูอายุมากที่สุด : ฮิโรมิจิ คาตาโนะ (ระยอง) — 42 ปี 9 เดือน 18 วัน (19 มกราคม 2568, ระยอง 3-2 พีที ประจวบ, ไทยลีก ฤดูกาล 2567–68)
ยิงประตูได้ติดต่อกันมากที่สุด: 10 เกม — ดิโอโก หลุยส์ ซานโต (บุรีรัมย์ ยูไนเต็ด)  (24 กันยายน 2560 — 2 มีนาคม 2561, ไทยลีก 2560, ไทยลีก 2561)
ยิงประตูเร็วที่สุด: 9 วินาที — นิรุตน์ คำสวัสดิ์ (การท่าเรือ) (และ) : 15 วินาที - พจน์ พรทศพล (ธนาคารกรุงไทย)
ไม่เสียประตูติดต่อกันมากที่สุด : 6 เกม —
ศิวรักษ์ เทศสูงเนิน (บุรีรัมย์ ยูไนเต็ด, ไทยพรีเมียร์ลีก 2557)
กวินทร์ ธรรมสัจจานันท์  (เมืองทอง ยูไนเต็ด, ไทยลีก 2559)
กวินทร์ ธรรมสัจจานันท์  (เมืองทอง ยูไนเต็ด, ไทยลีก 2560)
ยิงประตูมากที่สุดต่อฤดูกาล : 38 ประตู — ดราแกน บอสโควิช (แบงค็อก ยูไนเต็ด, ไทยลีก 2560)
แอสซิสต์มากที่สุดต่อฤดูกาล : 19 แอสซิสต์ — ธีราทร บุญมาทัน (บุรีรัมย์ ยูไนเต็ด, ไทยพรีเมียร์ลีก 2558)
ได้แชมป์ไทยลีกมากที่สุด : 8 ครั้ง — จักรพันธ์ แก้วพรม (ร่วมกับ บุรีรัมย์ ยูไนเต็ด 7 ครั้ง, เมืองทอง ยูไนเต็ด 1 ครั้ง)
เล่นไทยลีกมากที่สุด : 19 ฤดูกาล — อำนาจ แก้วเขียว (2540-2557)
ทำเนียบสโมสรชนะเลิศ > สถิติของการแข่งขัน

ชนะเลิศเร็วที่สุด : เหลือ 6 นัด — บีจี ปทุม ยูไนเต็ด (2563–64)
ได้คะแนนเยอะที่สุด : 87 คะแนน — บุรีรัมย์ ยูไนเต็ด (2561)
ชนะเลิศแบบไร้พ่าย : เมืองทอง ยูไนเต็ด (2555), บุรีรัมย์ ยูไนเต็ด (2556 และ 2558)
ชนะติดต่อกันเยอะสุดในหนึ่งฤดูกาล : 14 นัด — บุรีรัมย์ ยูไนเต็ด (2558), เมืองทอง ยูไนเต็ด (2559)
แพ้ติดต่อกันเยอะสุดในหนึ่งฤดูกาล : 27 นัด — ซุปเปอร์ พาวเวอร์ สมุทรปราการ (2560)
ทำประตูเยอะสุด : 12 ประตู — ชลบุรี 7–5 เชียงใหม่ (ฤดูกาล 2562)
ชนะเลิศติดต่อกันมากที่สุด : 3 สมัย — บุรีรัมย์ ยูไนเต็ด (2556, 2557, 2558), (2564–65, 2565–66, 2566–67)
เครือข่ายถ่ายทอดโทรทัศน์

ครั้งที่ 1-6 : ช่อง 7 สี
ครั้งที่ 7-12 : ทรูวิชั่นส์ / ไทยทีวีสีช่อง 3
ครั้งที่ 13-14 : ดีทีวี / สยามกีฬาทีวี / เอ็นบีที / ทีสปอร์ต (มูลค่าลิขสิทธิ์ ปีละ 40 ล้านบาท)
ครั้งที่ 15-17 : ทรูวิชั่นส์ (ทรูสปอร์ต) / สยามสปอร์ตแชนเนล (สยามกีฬาทีวี) / เอ็นบีที (มูลค่าลิขสิทธิ์ ปีละ 200 ล้านบาท)
ครั้งที่ 18-20 : ทรูวิชั่นส์ (ทรูสปอร์ต) / ทรูโฟร์ยู ช่องโทรทัศน์ระบบดิจิทัลของทรูวิชั่นส์ (มูลค่าลิขสิทธิ์ ปีละ 600 ล้านบาท) ในครั้งที่ 19 ฤดูกาล 2558 มีการแบ่งขายสิทธิการถ่ายทอดสดให้แก่ ททบ.5 และช่อง 9 เอ็มคอตเอชดี เป็นบางส่วน
ครั้งที่ 21-24 : ทรูโฟร์ยู / ทรูวิชั่นส์ (ทรูสปอร์ต / ทรูสปาร์กจัมพ์) (มูลค่าลิขสิทธิ์ ปีละ 1,050 ล้านบาท)
ครั้งที่ 24 : เซ้นส์ / Eleven Sports / ททบ. 5 เอชดี 1 / ช่อง 7 เอชดี / ช่อง 9 เอ็มคอตเอชดี / เอ็นบีที / ทีสปอร์ตทีวี (มูลค่าลิขสิทธิ์ ปีละ 1,200 ล้านบาท)
ครั้งที่ 25-26 : เอไอเอส (แอปพลิเคชัน เอไอเอส เพลย์) / ททบ. 5 เอชดี 1  / พีพีทีวี
ครั้งที่ 27 : เอไอเอส (แอปพลิเคชัน เอไอเอส เพลย์)/ ทรูวิชั่นส์/ ทรีบีบี/ พีพีทีวี
ครั้งที่ 28 : ทรูวิชั่นส์
รางวัล > เงินรางวัล

ชนะเลิศ: 10,000,000 บาท
รองชนะเลิศ: 2,000,000 บาท
อันดับสาม: 1,500,000 บาท
อันดับสี่: 800,000 บาท
โดยทาง การกีฬาแห่งประเทศไทย เป็นผู้สนับสนุนเงินรางวัล สำหรับสโมสรฟุตบอลซึ่งได้คะแนนรวมในอันดับต่างๆ เมื่อสิ้นสุดฤดูกาล
นอกจากนี้ ยังมีเงินบำรุงสโมสรที่เข้าร่วมแข่งขัน สโมสรละ 1,000,000 บาท โล่พร้อมเงินรางวัล 100,000 บาท สำหรับผู้จัดการทีม/หัวหน้าผู้ฝึกสอนยอดเยี่ยม และผู้ทำประตูสูงสุด, โล่พร้อมเงินรางวัล 10,000 บาท สำหรับสโมสรที่มีมารยาทยอดเยี่ยม, นักฟุตบอลเยาวชนผู้มีผลงานโดดเด่น และผู้เล่นยอดเยี่ยมตำแหน่งต่างๆ คือผู้รักษาประตู, กองหลัง, กองกลาง และกองหน้า
รางวัล > ถ้วยรางวัล

2554 – 2558 ในปี 2010 ทาง สมาคมฟุตบอลแห่งประเทศไทย ในพระบรมราชูปถัมภ์ และ บริษัทไทยพรีเมียร์ลีก ได้จัดทำถ้วยไทยพรีเมียร์ลีกขึ้นใหม่ โดยถ้วยนั้นออกแบบโดย กลูครีเอทีฟ จากประเทศอังกฤษ และผลิตที่เมือง เชฟฟีลด์ ตัวถ้วยมีความสูง 75 เซนติเมตร หนักมากกว่า 30 กิโลกรัม
2559 (ถ้วยพระราชทานประเภท ก) หลังจากที่ สมยศ พุ่มพันธุ์ม่วง ชนะการเลือกตั้งนายกสมาคมฟุตบอลแห่งประเทศไทยฯ ในเดือน กุมภาพันธ์ 2559 สมาคมฯได้อัญเชิญ ถ้วยพระราชทานประเภท ก เป็นถ้วยรางวัลชนะเลิศสำหรับแชมป์ไทยลีก หลังจากที่ถ้วยนี้ได้ใช้เป็นถ้วยชนะเลิศ ตั้งแต่ปี 2459 ถึง 2538
2559 (เฉพาะกิจ) สมาคมกีฬาฟุตบอลแห่งประเทศไทยฯ จัดทำถ้วยแชมป์ไทยลีก และดิวิชั่น 1 ขึ้นมาใหม่แบบเฉพาะกิจ เพื่อมอบให้กับ เอสซีจี เมืองทองฯ แชมป์ไทยลีก 2016 และไทยฮอนด้า แชมป์ดิวิชั่น 1 2016 ในวันที่ 17 และ 18 ก.พ. ตามลำดับ ท่ามกลางความสงสัยของคนวงการฟุตบอล ว่าเหตุใดถึงทำถ้วยใบใหม่ขึ้นมา และเหตุใดถึงไม่ใช้ถ้วยใบเก่า พาทิศ ศุภะพงษ์ รองเลขาธิการสมาคมฯ และโฆษกสมาคมฯ กล่าวว่าสาเหตุที่ไม่สามารถนำถ้วยแชมป์ใบเก่ามามอบให้กับ เมืองทองฯ ได้ เนื่องจากเป็นถ้วยของ บ.ไทยพรีเมียร์ลีก หรือบริษัทเดิมที่จัดการแข่งขันฟุตบอลไทยลีก ทว่าปัจจุบันมีการเปลี่ยนแปลงบริษัทเป็น บ.ไทยลีก จำกัด ดังนั้นจึงต้องทำถ้วยใบใหม่ขึ้นมาเพื่อเป็นสมบัติของ บ.ไทยลีก
2560 – ปัจจุบัน เมื่อวันพฤหัสบดีที่ 19 ตุลาคม 2560 ณ ห้องประชุม 127 สนามราชมังคลากีฬาสถาน สมาคมกีฬาฟุตบอลแห่งประเทศไทย และ บริษัท ไทยลีก จำกัด ร่วมกันจัดงานแถลงข่าวการเปิดตัวถ้วยรางวัลสำหรับฟุตบอลลีกอาชีพ 4 รายการ ถ้วยรางวัลทั้งหมดถูกออกแบบ โดย จอห์น นิกซ์, ปีเตอร์ วิลสัน และ คิม เซาแธม ชาวสหราชอาณาจักรที่ผลงานระดับโลก อาทิ ออกแบบรางวัลนักเตะชายและหญิงยอดเยี่ยมแห่งปีของยูฟ่า, โทรฟี่ฟุตบอลหญิงแชมเปี้ยนส์ ลีก ฯ ซึ่งถ้วยรางวัลของฟุตบอลลีกอาชีพ และฟุตบอลถ้วยของไทยใบใหม่นี้ถือเป็นผลงานที่หล่อขึ้นมาใหม่ชิ้นต่อชิ้นของพวกเขา นอกจากนี้ยังสะท้อนเอกลักษณ์ความเป็นไทย ด้วยการใช้ลวดลายกนก โดยถ้วยรางวัลฟุตบอลลีกอาชีพทั้ง 4 ระดับนั้น จะมีลวดลายที่คล้ายคลึงกัน ต่างเพียงวัสดุที่ใช้ ทั้งนี้ สมาคมกีฬาฟุตบอลแห่งประเทศไทย และ บ.ไทยลีก จำกัด จะจัดพิธีการมอบถ้วยรางวัลที่ออกแบบใหม่ให้กับทีมแชมป์ โตโยต้า ไทยลีก, เอ็ม-150 แชมเปียนชิพ, ยูโร่เค้ก ลีก โปร และ ยูโร่เค้ก ลีก ตั้งแต่ฤดูกาล 2017 นี้เป็นต้นไป
รางวัล > ผู้ทำประตูสูงสุดของฤดูกาล

| ปี | ผู้เล่น | สโมสร | ประตู |
| --- | --- | --- | --- |
| 2566–67 |  ศุภชัย ใจเด็ด2 | บุรีรัมย์ ยูไนเต็ด | 21 |
| 2565–66 |  ศุภชัย ใจเด็ด1 | บุรีรัมย์ ยูไนเต็ด | 19 |
| 2564–65 |  ฮามิลตง ซูวาริส | หนองบัว พิชญ | 19 |
| 2563–64 |  บาร์รอส ทาร์เดลี | สมุทรปราการ ซิตี้ | 25 |
| 2562 |  ลอนซานา ดูมบูยา | ตราด | 20 |
| 2561 |  ดิโอโก หลุยส์ ซานโต2 | บุรีรัมย์ ยูไนเต็ด | 34 |
| 2560 |  ดราแกน บอสโควิช | แบงค็อก ยูไนเต็ด | 38 |
| 2559 |  เคลย์ตง ซิลวา2 | เอสซีจี เมืองทอง ยูไนเต็ด | 27 |
| 2558 |  ดิโอโก หลุยส์ ซานโต1 | บุรีรัมย์ ยูไนเต็ด | 33 |
| 2557 |  เฮแบร์ตี้ แฟร์นานเดส | ราชบุรี มิตรผล เอฟซี | 26 |
| 2556 |  คาร์เมโล กอนซาเลซ | บุรีรัมย์ ยูไนเต็ด | 23 |
| 2555 |  ธีรศิลป์ แดงดา   เคลย์ตง ซิลวา1 | เอสซีจี เมืองทอง ยูไนเต็ด   บีอีซี เทโรศาสน | 24 |
| 2554 |  แฟรงค์ โอฮานด์ซา | บุรีรัมย์ พีอีเอ | 19 |
| 2553 |  ลูโดวิด ทาคาม | พัทยา ยูไนเต็ด | 17 |
| 2552 |  อานนท์ สังข์สระน้อย2 | บีอีซี เทโรศาสน | 18 |
| 2551 |  อานนท์ สังข์สระน้อย1 | บีอีซี เทโรศาสน | 20 |
| 2550 |  เนย์ ฟาเบียโน | พนักงานยาสูบ | 18 |
| 2549 |  พิพัฒน์ ต้นกันยา | บีอีซี เทโรศาสน | 12 |
| 2547/48 |  ศุภกิจ จินะใจ   ศรายุทธ ชัยคำดี2 | การไฟฟ้าส่วนภูมิภาค   การท่าเรือฯ | 10 |
| 2546/47 |  วิมล จันทร์คำ | โอสถสภา | 14 |
| 2545/46 |  ศรายุทธ ชัยคำดี1 | การท่าเรือฯ | 12 |
| 2544/45 |  วรวุฒิ ศรีมะฆะ2   ปิติพงษ์ กุลดิลก | บีอีซี เทโรศาสน การท่าเรือฯ | 12 |
| 2543 |  สุธี สุขสมกิจ2 | ธ.กสิกรไทย | 16 |
| 2542 |  สุธี สุขสมกิจ1 | ธ.กสิกรไทย | 13 |
| 2541 |  รณชัย สยมชัย | การท่าเรือฯ | 23 |
| 2540 |  วรวุฒิ ศรีมะฆะ1 | บีอีซี เทโรศาสน | 17 |
| 2539 |  อัมพร อำพันสุวรรณ | องค์การโทรศัพท์ | 21 |
รางวัล > ผู้เล่นยอดเยี่ยม

| ปี | ผู้เล่น | สโมสร |
| --- | --- | --- |
| 2566–67 |  ศุภชัย ใจเด็ด2 | บุรีรัมย์ ยูไนเต็ด |
| 2565–66 |  ศุภชัย ใจเด็ด1 | บุรีรัมย์ ยูไนเต็ด |
| 2564–65 |  ธีราทร บุญมาทัน | บุรีรัมย์ ยูไนเต็ด |
| 2563–64 |  สุมัญญา ปุริสาย2 | บีจี ปทุม ยูไนเต็ด |
| 2562 |  พิธิวัต สุขจิตธรรมกุล | เชียงราย ยูไนเต็ด |
| 2561 |  สุมัญญา ปุริสาย1 | แบงค็อก ยูไนเต็ด |
| 2560 |  จักรพันธ์ แก้วพรม | บุรีรัมย์ ยูไนเต็ด |
| 2558 |  ดิโอโก หลุยส์ ซานโต | บุรีรัมย์ ยูไนเต็ด |
| 2557 |  สุเชาว์ นุชนุ่ม | บุรีรัมย์ ยูไนเต็ด |
| 2556 |  ธีราทร บุญมาทัน | บุรีรัมย์ ยูไนเต็ด |
| 2555 |  ธีรศิลป์ แดงดา | เอสซีจี เมืองทองฯ ยูไนเต็ด |
| 2554 |  สินทวีชัย หทัยรัตนกุล | ชลบุรี เอฟซี |
| 2553 |  ดัสกร ทองเหลา | เมืองทอง-หนองจอก ยูไนเต็ด |
| 2552 |  เจษฎา จิตสวัสดิ์ (กองหลัง)  กิตติพล ปาภูงา (กองกลาง)  พิพัฒน์ ต้นกันยา (กองหน้า) | เมืองทอง-หนองจอก ยูไนเต็ด บีอีซี เทโรศาสน การท่าเรือไทย |
| 2551 |  ณรงค์ชัย วชิรบาล | การไฟฟ้าฯ |
| 2550 |  พิภพ อ่อนโม้ | ชลบุรี เอฟซี |
| 2549 |  ปุณณรัตน์ กลิ่นสุคนธ์ | มหาวิทยาลัยกรุงเทพ |
| 2547/48 |  โชเซ่ คาร์ลอส ดาซิลวา | พนักงานยาสูบ |
| 2546/47 |  พิชิตพงษ์ เฉยฉิว | ธ.กรุงไทย |
| 2545/46 |  คัมภีร์ ปิ่นฑะกุล | ธ.กรุงเทพ |
| 2544/45 |  อภิชาติ ทวีเฉลิมดิษฐ์ | ธ.กรุงเทพ |
| 2543 |  อนุรักษ์ ศรีเกิด | บีอีซี เทโรศาสน |
| 2541 |  นิเวส ศิริวงศ์ | สินธนา |
| 2540 |  เศกสรรค์ ปิตุรัตน์ | สินธนา |
| 2539 |  อัมพร อำพันสุวรรณ | องค์การโทรศัพท์ฯ |
รางวัล > ดาวรุ่งยอดเยี่ยม

| ปี | ผู้เล่น | สโมสร |
| --- | --- | --- |
| 2566–67 |  ธีรศักดิ์ เผยพิมาย | การท่าเรือ |
2565–66: 
| 2564–65 |  กฤษดา กาแมน | ชลบุรี เอฟซี |
| 2563–64 |  เจริญศักดิ์ วงษ์กรณ์ | สมุทรปราการ ซิตี้ |
| 2562 |  เอกนิษฐ์ ปัญญา | เชียงราย ยูไนเต็ด |
| 2561 |  วรชิต กนิตศรีบำเพ็ญ | ชลบุรี เอฟซี |
| 2560 |  สุภโชค สารชาติ | บุรีรัมย์ ยูไนเต็ด |
| 2559 |  วงศกร ชัยกุลเทวินทร์ | พัทยา ยูไนเต็ด |
| 2558 |  ชนาธิป สรงกระสินธ์2 | บีอีซี เทโรศาสน |
| 2556 |  ฐิติพันธ์ พ่วงจันทร์ | เอสซีจี เมืองทองฯ ยูไนเต็ด |
| 2555 |  ชนาธิป สรงกระสินธ์1 | บีอีซี เทโรศาสน |
| 2554 |  กวินทร์ ธรรมสัจจานันท์ | เมืองทอง-หนองจอก ยูไนเต็ด |
| 2553 |  จักรพันธ์ แก้วพรม | เมืองทอง-หนองจอก ยูไนเต็ด |
| 2552 |  คัพฟ้า บุญมาตุ่น | โอสถสภา |
รางวัล > ผู้จัดการทีม/หัวหน้าผู้ฝึกสอนยอดเยี่ยม

| ปี | รายชื่อผู้ฝึกสอน | สโมสร |
| --- | --- | --- |
| 2566–67 |  ธชตวัน ศรีปาน | ทรูแบงค็อก ยูไนเต็ด |
| 2565–66 |  มาซาตาดะ อิชิอิ2 | บุรีรัมย์ ยูไนเต็ด |
| 2564–65 |  มาซาตาดะ อิชิอิ1 | บุรีรัมย์ ยูไนเต็ด |
| 2563–64 |  สุรชัย จตุรภัทรพงษ์ | บีจี ปทุม ยูไนเต็ด |
| 2562 |  อลงกรณ์ ทองอ่ำ | เชียงราย ยูไนเต็ด |
| 2561 |  โบซีดาร์ บันโดวิช | บุรีรัมย์ ยูไนเต็ด |
| 2560 |  ธชตวัน ศรีปาน | เอสซีจี เมืองทองฯ ยูไนเต็ด |
| 2558 |  อาเลชังดรี กามา | บุรีรัมย์ ยูไนเต็ด |
| 2557 |  มะซะฮิโระ วะดะ | ชลบุรี เอฟซี |
| 2556 |  อรรถพล บุษปาคม(4) | บุรีรัมย์ ยูไนเต็ด, บางกอกกล๊าส |
| 2555 |  สลาวีชา ยอคานอวิช | เอสซีจี เมืองทองฯ ยูไนเต็ด |
| 2554 |  อรรถพล บุษปาคม(3) | บุรีรัมย์ ยูไนเต็ด |
| 2553 |  เรอเน เดอซาแยร์ | เมืองทอง-หนองจอก ยูไนเต็ด |
| 2552 |  อรรถพล บุษปาคม(2) | เมืองทอง-หนองจอก ยูไนเต็ด |
| 2551 |  ประพล พงษ์พานิช | การไฟฟ้าฯ |
| 2550 |  จเด็จ มีลาภ | ชลบุรี เอฟซี |
| 2549 |  สมชาย ทรัพย์เพิ่ม | มหาวิทยาลัยกรุงเทพ |
| 2547/48 |  โชเซ่ อัลเวส บอร์จีส | พนักงานยาสูบ |
| 2546/47 |  วรวุฒิ แดงเสมอ | ธ.กรุงไทย |
| 2545/46 |  ณรงค์ สุวรรณโชติ | ธ.กรุงไทย |
| 2544/45 |  อรรถพล บุษปาคม(1) | บีอีซี เทโรศาสน |
| 2543 |  พิชัย ปิตุวงษ์ | บีอีซี เทโรศาสน |
| 2542 |  ปิยะพงษ์ ผิวอ่อน(2) | ทหารอากาศ |
| 2541 |  การุณ นาคสวัสดิ์ | สินธนา |
| 2540 |  ปิยะพงษ์ ผิวอ่อน(1) | ทหารอากาศ |
| 2539 |  วิทยา เลาหกุล | ธ.กรุงเทพ |
ลีกเยาวชน

บทความหลัก: ไทยแลนด์ยูธลีก
ลีกเยาวชนก่อตั้งขึ้นเป็นครั้งแรกเมื่อปี พ.ศ. 2559 โดยความร่วมมือของการกีฬาแห่งประเทศไทย ใช้ชื่อการแข่งขันว่า ไทยแลนด์ยูธลีก มีรูปแบบการแข่งขันคล้ายกับ ไทยลีก 4 และมีการแข่งขันทั้งหมด 4 รุ่นได้แก่ รุ่นอายุไม่เกิน 13 ปี, 15 ปี, 17 ปี และ 19 ปี
ดูเพิ่ม

รายชื่อสโมสรในไทยลีก
ชาบี อาลอนโซ

| 0 | 1 | 2 | 3 |
| --- | --- | --- | --- |
 อาลอนโซในปี 2018
ข้อมูลส่วนตัว
ชื่อเต็ม:  ชาบิเอร์ อาลอนโซ โอลาโน
วันเกิด:   (1981-11-25) 25 พฤศจิกายน ค.ศ. 1981 (43 ปี)
สถานที่เกิด:  โตโลซา สเปน
ส่วนสูง:  1.83 m (6 ft 0 in)
ตำแหน่ง:  กองกลาง
ข้อมูลสโมสร
สโมสรปัจจุบัน:  ไบเออร์ 04 เลเวอร์คูเซิน (ผู้จัดการทีม)
สโมสรเยาวชน
:  อันตีโกวโก
:  เรอัลโซซิเอดัด
สโมสรอาชีพ*
| ปี |  ทีม |  ลงเล่น |  (ประตู) |
| 1999–2000 |  เรอัลโซซิเอดัด เบ |  39 |  (2) |
| 1999–2004 |  เรอัลโซซิเอดัด |  114 |  (9) |
| 2000–2001 |  → เอย์บาร์ (ยืมตัว) |  14 |  (0) |
| 2004–2009 |  ลิเวอร์พูล |  143 |  (15) |
| 2009–2014 |  เรอัลมาดริด |  158 |  (4) |
| 2014–2017 |  ไบเอิร์นมิวนิก |  79 |  (5) |
| รวม |   |  547 |  (35) |
ทีมชาติ‡
| 2000 |  สเปน อายุไม่เกิน 18 ปี |  1 |  (0) |
| 2002–2003 |  สเปน อายุไม่เกิน 21 ปี |  9 |  (0) |
| 2003–2014 |  สเปน |  114 |  (16) |
| 2001–2012 |  บาสก์ |  5 |  (0) |
จัดการทีม
2019–2022:  เรอัลโซซิเอดัด เบ
2022–:  ไบเออร์ 04 เลเวอร์คูเซิน
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น ‡ ข้อมูลการลงเล่นและประตูให้แก่ทีมชาติล่าสุด ณ วันที่ 23 มิถุนายน ค.ศ. 2014
ชาบิเอร์ อาลอนโซ โอลาโน (บาสก์: Xabier Alonso Olano) หรือรู้จักในนาม ชาบี อาลอนโซ (Xabi Alonso) เกิดเมื่อวันที่ 25 พฤศจิกายน ค.ศ. 1981 เป็นอดีตผู้เล่นทีมชาติสเปน โดยตำแหน่งที่ถนัดคือ กองกลางตัวคุมเกม ซึ่งมักจะเล่นในลักษณะครองบอลลึก ปัจจุบันเป็นผู้จัดการทีมไบเออร์ 04 เลเวอร์คูเซิน
อาลอนโซเริ่มต้นชีวิตนักฟุตบอลอาชีพกับทีมเรอัลโซซิเอดัด โดยถูกยืมตัวไปเล่นระยะสั้น ๆ ให้กับเอเซเด เอย์บาร์ ก่อนจะกลับมาลงเล่นในลาลิกา ผู้จัดการทีมเรอัลโซซิเอดัดในขณะนั้น จอห์น โทแช็ก ตั้งอาลอนโซเป็นกัปตันทีม และอาลอนโซก็ทำหน้าที่ได้ดีโดยพาเรอัลโซซิเอดัดไปถึงตำแหน่งรองแชมป์ลาลิกา ฤดูกาล 2002–03 หลังจากนั้นอาลอนโซได้ย้ายไปร่วมทีมกับลิเวอร์พูล ในเดือนสิงหาคม ค.ศ. 2004 ด้วยค่าตัว 10.5 ล้านปอนด์ โดยฤดูกาลแรกที่มาถึงก็ช่วยให้ลิเวอร์พูลได้รับตำแหน่งแชมป์ยูฟ่าแชมเปียนส์ลีกเหนือเอซีมิลาน และในฤดูกาลต่อมาก็ได้แชมป์คอมมิวนิตีชีลด์และเอฟเอคัพ เขาย้ายมาอยู่กับเรอัลมาดริดเมื่อเริ่มฤดูกาล 2009–10 ด้วยค่าตัว 30 ล้านปอนด์
เขาลงเล่นเกมทีมชาตินัดแรกในวันที่ 4 เมษายน ค.ศ. 2003 ในชัยชนะ 4–0 ของทีมเหนือทีมชาติเอกวาดอร์ ในการลงแข่งขันในฐานะทีมชาติ อาลอนโซร่วมกับทีมชาติสเปน ชนะการแข่งขันในยูโร 2008, ยูโร 2012 และฟุตบอลโลก 2010 และยังได้รับการคัดเลือกให้เข้าร่วมทีมในยูโร 2004 และฟุตบอลโลก 2006 ด้วย ในวันที่ 23 มิถุนายน ค.ศ. 2012 เขาลงแข่งในนามทีมชาติเป็นนัดที่ 100 ในรอบก่อนชิงชนะเลิศยูโร 2012 แข่งกับทีมชาติฝรั่งเศส ซึ่งเขายิงทั้ง 2 ประตูให้กับทีมชาติสเปน ส่งทีมเข้าสู่รอบรองชนะเลิศ